राहों में नारेबाजी, मांगों को लेकर मोहाली में मोर्चा खोलेंगे टीचर
सांझाअध्यापक मोर्चा पंजाब के आह्वान पर मंगलवार को राहों बस अड्डे से टीचरों का बड़ा काफिला मोहाली की रैली में शामिल होने के लिए रवाना हुआ। टीचरों ने रवानगी के मौके पर सरकार के खिलाफ जमकर नारेबाजी भी की।
गर्वमेंट टीचर्स यूनियन के स्टेट कमेटी सदस्य मास्टर कुलदीप सिंह दौडक़ा ने कहा कि सरकार देश के निर्माणकर्ता माने जाने वाले टीचर वर्ग की अनदेखी कर रही है। उन्होंने कहा कि मांगें माने जाने तक संघर्ष जारी रहेगा।
उन्होंने कहा कि टीचर्स पिछले लंबे समय से अपनी मांगों के लिए सरकार से अपील कर रहे हैं लेकिन सरकार का रवैया उनकी तरफ उदासीनता से भरा हुआ है जिस के परिणामस्वरूप वे संघर्ष करने के लिए आमदा हुए हैं। उन्होंने बताया कि इस रैली को सफल बनाने के लिए सभी टीचर्स ने अपना पूरा जोर लगाया है और वे सरकार को इस रैली के जरिए यह बताना चाहते हैं कि उनके हकों और अधिकारों को समझते हुए उनकी मांगे जल्दी से जल्दी पूरा करे।
उन्होंने कहा कि सरकार देश के निर्माणकर्ताओं की मांगों को पूरा करके बच्चों के साथ भी धोखा कर रही है क्योंकि यदि टीचर्स में असंतोष रहेगा तो वे अपना पूरा ध्यान अपने अध्यापन पर नहीं लगा पाएंगे इसलिए सरकार टीचर्स की मांगों को जल्दी पूरा करने के प्रयासों को तेज करे और उनकी मांगों को मानकर उन्हें रैलियां और आंदोलन करने के लिए मजबूर करे ताकि टीचर्स राहत से काम कर सकें और वे बच्चों को बिना तनाव के पढ़ा सकें।
उन्होंने कहा कि मोहाली की रैली में टीचर्स सरकार के खिलाफ रणनीति बनाएगी ताकि भविष्य में सरकार से अपनी मांगें मनवाने के लिए प्रस्ताव रखे जा सके। उन्होंने कहा कि सोई हुई सरकार को जगाने के लिए रैलियां और मुजाहरे करने पड़ रहे हैं क्योंकि इनके बिना सरकार उनकी मांगो को मानने और उनकी ओर ध्यान नहीं दे रही है जिससे टीचर्स में रोष व्याप
इस मौके पर विक्रमजीत सिंह, परमजीत सिंह पूनी, मनोहर लाल, करनैल सिंह राहों, राम पाल, गुरपाल सिंह, महिंदर पाल, रिंपी रानी, चरनजीत कौर, राज रानी, रेनु बाला, बलविंदर कौर, जसविंदर कौर, मनजीत कौर, आशा रानी और अन्य गणमान्य भी उपस्थित रहे। बड़ी संख्या में टीचर्स इस रैली में शामिल होने के लिए रवाना हुए।
मोहाली रैली के लिए रवाना होने से पहले सरकार के खिलाफ नारेबाजी करते अध्यापक मोर्चा के सदस्य।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva